13/10/2017 | Administración LocalMunicipal
Porto do Son
Aprobación do padrón fiscal de vaos e reservas de vía pública para aparcamento. ano 2017

Exposición pública da aprobación do padrón fiscal de vaos e reservas de vía pública para aparcamento. Ano 2017 O alcalde-presidente do Concello de Porto do Son ditou resolución o 9 de agosto de 2017, aprobando o padrón fiscal de vaos e reservas de vía pública para aparcamento do ano 2017, que é do seguinte teor literal: “D. José Luis Oujo Pouso, alcalde-presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985, de 2 de abril, reguladora das Bases de Réxime Local. Tendo delegada este Concello a recadación do padrón de vaos na Deputación Provincial da Coruña, e ante a inminencia do período de cobranza voluntaria marcada por este organismo. Dado que polo servizo de recadación xa foi elaborado o padrón fiscal da taxa por vaos e reservas de vía pública para aparcamento do ano 2017. ACORDA: PRIMEIRO.–Aprobar o padrón fiscal referenciado, por un importe total de 25.450,60 € (vinte e cinco mil catrocentos cincuenta € con sesenta céntimos), desglosados nos seguintes conceptos: – Vaos permanentes: 22.470,60 € (vinte e dous mil catrocentos setenta € con sesenta céntimos). – Reserva de vía pública para aparcamento: 2980,00 € (dous mil novecentos oitenta €). e que comeza por Abeijón Santos, Dolores, e remata por Ruzanna Rieger Leonel, Irene Andrzej Jerzy Lameiras Ubarrechena; sendo o número total de recibos de: 282 (dous centos oitenta e dous). SEGUNDO.–Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO.–Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO.–Dar conta deste acordo á Tesourería e Intervención municipais e a Deputación Provincial, para que se proceda ao cobramento do mencionado padrón segundo o procedemento legalmente establecido. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa-Administrativa. Porto do Son, 9 de agosto de 2017. O alcalde José Luis Oujo Pouso